पाएं अपने शहर की ताज़ा ख़बरें और फ्री ई-पेपरडाउनलोड करें
रांची-मेदिनीनगर मेन रोड स्थित रजडेरवा गांव के पास सोमवार को पुलिस और किसान आपस में उलझ गए। दोपहर 2 बजे के बाद भी सड़क किनारे सब्जी बेचने की वजह से पुलिस ने के जवानों ने उन्हें पीट दिया। इससे नाराज सब्जी विक्रेतओं और किसानों ने अपनी सारी सब्जियां सड़क पर फेंक दी और करीब 1 घंटे तक सड़क जाम कर दिया। हालांकि मजिस्ट्रेट और थाना प्रभारी के समझाने पर आक्रोशित लोग शांत हुए और जाम हटा लिया।
सब्जी विक्रेतओं और किसानों का कहना है कि हम लोग अपनी खेतों में सब्जी उगा कर सड़क किनारे रजडेरवा में बेचते हैं। सतबरवा पुलिस ने सब्जी बेचने से मना किया और किसानों की पिटाई कर दी। किसानों का कहना था कि हम दिन-रात खून पसीना बहा कर खेतों में सब्जी उगाते हैं। सालों साल इसी सड़क के किनारे सब्जी बेचते आ रहे हैं। इससे ही हमारा घर-परिवार चलता है। हम अगर सब्जी नहीं बेचेंगे तो बर्बाद हो जाएगी।
वहीं, थाना प्रभारी कर्मपाल नाग ने कहा कि लगातार चार दिनों से सब्जी बेचने वालों को बताया जा रहा है कि दोपहर 2 बजे के बाद स्वास्थ्य सुरक्षा सप्ताह (लॉकडाउन) के अनुसार दुकानें नहीं खोलनी है लेकिन किसान नहीं मान रहे हैं। किसान लगातार कोविड-19 के रोकथाम के लिए जारी सरकार के दिशा निर्देश की अवहेलना कर रहे हैं। इस वजह से पुलिसकर्मी किसानों के साथ कड़ाई से पेश आए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn